Noordwes: April 2022 – Winsgewendheidberamings vir die 2022/2023-seisoen - SA Grain
Home PROFITABILITY GAUGE Noordwes: April 2022 – Winsgewendheidberamings vir die 2022/2023-seisoen
Die totale veranderlike koste vir mielies het vanaf R9 200/ha (soos bepaal vir die 2021/2022-produksieseisoen) tot en met R12 500/ha (April 2022) verhoog. Dit is 'n drastiese styging van 36% met kunsmis wat die grootste bydraende faktor is. Volgens verdere berekeninge het die totale veranderlike koste van sonneblom en sojabone tydens dieselfde tydperk gemiddeld met ongeveer 26% tot 38% toegeneem.
Grafiek 1: Noordwes: Maandelikse verandering in die totale veranderlike koste.
Volgens die onderstaande barometer is sonneblom 'n staatmakergewas vir die Noordwes-provinsie, alhoewel die voorkoms van siektes opbrengste beduidend kan affekteer. Volgens die berekeninge en indien die Safex-pryse realiseer, blyk somergraanverbouing in die westelike dele van die land oor die algemeen relatief winsgewend te wees, uitgesluit mielies wat op gronde met marginale opbrengspotensiaal aangeplant word en totale insetkoste (vaste koste plus veranderlike koste) in berekening gebring word. Oliesaadpryse verhandel tans op hoë vlakke wat die winsgewendheidsituasie van dié gewasse baie gunstig maak.